section_heading: Carlin (2020.)
paragraph_text: Nakon što je u kvalifikacijama osvojio drugi pole position,<ref> Tsunoda na poleu u Belgiji F1pulsmedia. Objavljeno 28. kolovoza 2020. Pristupljeno 31. ožujka 2021. Tsunoda je sutradan na glavnoj utrci koja se vozila na Spa-Francorchampsu stigao do druge pobjede u Formuli 2. Tsunoda je uspješno obranio najbolju startnu poziciju i brzo se odvojio od ostatka vozača. U petom krugu u zavoju Blanchimont, došlo je do sudara između momčadskih kolega MP Motorsporta, Nobuharua Matsushite i Felipea Drugovicha, nakon čega je na stazi oglašen virtualni safety car. Problemi u boksu u 11. krugu, koštali su Tsunodu prvog mjesta koje je izgubio od Nikite Mazepina. Kako je utrka odmicala, Japanac se približio Rusu. U 20. krugu Tsunoda je pokušao s vanjske strane zavoja Le Combesa proći Mazepina, no Rus ga je zatvorio i otjerao na rubnik. U 24. krugu dogodila se ista scena kao i četiri kruga ranije – Tsunoda je ponovo pokušao s vanjske strane Le Combesa, no Mazepin ga je i ovog puta izgurao sa staze. Prilike za napad više nije bilo, te je Mazepin prošao ciljem kao prvi, no suci su procijenili kako je bio preagresivan u obrani pozicije protiv Yukija i dodijelili mu vremensku kaznu od 5 sekundi odmah nakon utrke. Japanac je u cilju kasnio manje od sekunde, stoga je Red Bullovom junioru tako dodijeljena druga ovosezonska pobjeda.<ref> Tsunoda pobjednik glavne utrke u Belgiji nakon vremenske kazne za Mazepina! F1pulsmedia. Objavljeno 29. kolovoza 2020. Pristupljeno 31. ožujka 2021.<ref> F2 Feature Race Highlights | 2020 Belgian Grand Prix YouTube. Objavljeno 29. kolovoza 2020. Pristupljeno 31. ožujka 2021. Sutradan 30. kolovoza na sprint utrci, Tsunoda je završio na devetom mjestu.